মা হতে চলেছেন শোভিতা!

কলকাতা: জানুয়ারি মাসে অভিনেত্রী শোভিতা ধুলিপালাকে (Sobhita Dhulipala) বিয়ে করেন অভিনেতা নাগা চৈতন্য (Naga Chaitanya)। তাঁদের নিয়ে বিতর্ক কম হয়নি। বিয়ের পাঁচ মাসের মাথায় নাগা চৈতন্য ও শোভিতা ধুলিপালার কোলে আসতে চলেছে প্রথম সন্তান! এতে নতুনত্বের কিছু নেই, বলিপাড়ার অনেক দম্পতির ক্ষেত্রেই এমনটা দেখা গিয়েছে। বিয়ের এক মাসের মাথায়ই রাহা আসার খবর শুনিয়েছিলেন আলিয়া ভট্ট এবং রণবীর কপূর। এবার কী সেই তালিকায় নাম লেখাতে চলেছেন নাগা-শোভিতা।

সবে কয়েক মাস হয়েছে নতুন সংসার পেতেছেন নাগা-শোভিতা। এবার সংসারে আসতে চলেছে নতুন সদস্য। এমনই গুঞ্জনের তোলপাড় বিনোদন মহল। ইদানীং বেশির ভাগ সময়েই ঢিলেঢালা পোশাক পরছেন শোভিতা। তারই মাঝে বোমা ফাটালেন নাগার পরিবারের ঘনিষ্ঠ একজন। সম্প্রতি ওয়ার্ল্ড অডিও ভিসুয়াল অ্যান্ড এন্টারটেনমেন্ট সামিটে দেখা গিয়েছিল নাগা ও শোভিতা। সেখানের বেশ কয়েকটি ছবি এখন নেটদুনিয়ায় ভাইরাল। ওই ছবিগুলিতে শাড়ি পরে দেখা গিয়েছে শোভিতাকে। নেটিজেনদের একাংশের দাবি, কখনও হাত দিয়ে, আবার কখনও ভারী শাড়ির আঁচল দিয়ে বেবিবাম্প লুকনোর চেষ্টা করেছেন নাগা ঘরনি। সেই ছবি প্রকাশ্যে আসার পর আলোচনা আরও বাড়ে। যদিও এই নিয়ে নাগা ও শোভিতা এখনও মুখে কুলুপ এঁটে রেখেছেন। কিন্তু দম্পতির এক পারিবারিক সূত্র বিষয়টিকে গুজব বলে দাবি করেছেন।